CELEX: 62010TN0422
Language: sk
Date: 2010-09-15 00:00:00
Title: Vec T-422/10: Žaloba podaná 15. septembra 2010 — Emme/Komisia

20.11.2010   
            
            
               SK
            
            
               Úradný vestník Európskej únie
            
            
               C 317/35
            
         Žaloba podaná 15. septembra 2010 — Emme/Komisia
   (Vec T-422/10)
   ()
   2010/C 317/64
   Jazyk konania: taliančina
   
      Účastníci konania
   
   
      Žalobkyňa: Emme Holding SpA (Pescara, Taliansko) (v zastúpení: G. Visconti, E. Vassallo di Castiglione, M. Siragusa, M. Beretta, P. Ferrari, advokáti)
   
      Žalovaná: Európska komisia
   
      Návrhy žalobkyne
   
   
               —
            
            
               zrušiť alebo znížiť pokutu, ktorú Komisia uložila spoločnosti Emme Holding rozhodnutím z 30. júna 2010 (vec COMP/38.344 — Predpínacia oceľ),
            
         
               —
            
            
               zaviazať Komisiu na náhradu trov konania.
            
         
      Žalobné dôvody a hlavné tvrdenia
   
   Rozhodnutie napadnuté v tejto veci je totožné s rozhodnutím vo veci T-385/10, ArcelorMittal Wire France a i./Komisia.
   Žalobkyňa predovšetkým tvrdí, že:
   
               —
            
            
               nie je dôvod na to, aby jej bolo vytýkané jediné a nepretržité porušenie založené na všetkých európskych (klub Europa), vnútroštátnych a regionálnych karteloch (klub Italia, klub España a Južná dohoda). Žalobkyňa sa totiž nikdy nezúčastnila (ani aktívne a ani pasívne) údajného porušenia na európskej úrovni. Rovnako Trame nemal vedomosť o prípadných regionálnych alebo vnútroštátnych karteloch v iných štátoch ako je Taliansko.
            
         
               —
            
            
               rozhodnutie zohľadňuje tak 7 drôtové laná, ako aj 2 alebo 3 drôtové laná. Žalobkyňa naopak tvrdí, že 3 drôtové laná neboli nikdy predmetom kartelovej dohody v rámci klubu Italia. Obrat dosiahnutý z predaja tohto výrobku by sa tak nemal zohľadniť pri výpočte pokuty.
            
         Žalobkyňa takisto požaduje zníženie pokuty tak z dôvodu svojej marginálnej účasti na údajnom porušení, ako aj z dôvodu svojej platobnej neschopnosti.